131. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ Αριθ. Τ.1616/170 της 22 Μαΐου/20 Ιουν. 1979 (ΦΕΚ Β΄ 560) Περί καθιερώσεως νέου μηχανογραφικού εντύπου «Πιστοποιητικού Τελωνισμού Αυτοκινήτου». Έχοντας υπόψη: Α.Το άρθρ. 5 του Νόμ. 722/77 «περί απλουστεύσεως της διαδικασίας χορηγήσεως των αδειών κυκλοφορίας και μεταβιβάσεως της κυριότητος των αυτ/των οχημάτων και άλλων τινών διατάξεων». Β.Την υπ’ αριθ. ΣΤ.26322/1-11-77 απόφασή μας η οποία εκδόθηκε σε εκτέλεση της παρ. 2 του άρθρ. 5 του ανωτέρω Νόμου και δια της οποίας είχε καθορισθεί το περιεχόμενο και ο τύπος των πιστοποιητικών κυριότητος και της νέας αδείας κυκλοφορίας καθώς και ο τρόπος διακινήσεως και η διαδικασία χορηγήσεως, αντικαταστάσεως και οι επιβαλλόμενες σ’ αυτά καταχωρήσεις. Γ.Την ανάγκη για την έγκαιρη και ορθή παρακολούθηση από την Υπηρεσία των Πιστοποιητικών Τελωνισμού Αυτ/των η οποία επιβάλει την μηχανογραφική επεξεργασία, αποφασίζουμε: Τροποποιούμε την ανωτέρω απόφασή μας ως προς την παρ. 1 του Κεφ. Α΄ αυτής ως εξής: ΚΕΦΑΛΑΙΟ Α΄ Πιστοποιητικά Κυριότητος επιβατικών αυτ/των και επιβατικών μοτοσυκλεττών Ι.Χ. «1.Πιστοποιητικό Ταξινόμησης Αυτοκίνητου». Ο τίτλος αντικαταστάθηκε ως άνω από την παρ. 1 άρθρ. 1 της Τ.2207/419/Α0019/4-19 Απρ. 1996 (ΦΕΚ Β΄ 261) απόφασης Υπ. Οικονομικών και Μεταφορών και Επικοινωνιών, κατωτ. αριθ. 257. Το νέο έντυπο διατηρεί τον τίτλο «ΠΙΣΤΟΠΟΙΗΤΙΚΟ ΤΕΛΩΝΙΣΜΟΥ ΑΥΤΟΚΙΝΗΤΟΥ» έχει τις ίδιες διαστάσεις με το παλιό (210Χ297 εκ.) τον ίδιο κωδικό αριθμό Τ.0119 όπως και γενικό αριθμό ο οποίος θα δίδεται από την Αποθήκη Διαχειρίσεως Τελωνειακών εντύπων και θα χρησιμεύει μόνο για το συσχετισμό των αντιτύπων του Πιστοποιητικού από την Οικον. Εφορία. Το πιστοποιητικό πέρα από τους χώρους που διαλαμβάνει στο Παλαιό έντυπο για την αναγραφή των στοιχείων παραλήπτου, οχήματος κλπ και τον τρόπο συντάξεως και διακινήσεώς του όπως και τις επιβαλλόμενες σ’ αυτό καταχωρήσεις, για τις οποίες γίνεται πλήρης περιγραφή στην υπ’ αριθ. ΣΤ.26322/77 απόφασή μας, περιλαμβάνει και τις ακόλουθες τροποποιήσεις και συμπληρώσεις: α)Είναι γραμμογραφημένο και έχει κωδικούς αριθμούς για να είναι δυνατή η εξυπηρέτηση της μηχανογραφήσεώς του. β)Στην άνω δεξιά γωνία του εντύπου έχει διαμορφωθεί χώρος στον οποίο θα καταχωρηθεί ο τίτλος της Οικον. Εφορίας και του Δημοσίου Ταμείου, ο αριθμός του αυτ/του και το έτος της πρώτης αδείας. γ)Στους χώρους, στοιχεία παραλήπτου και διαδοχικών μεταβιβάσεων έχουν προστεθεί νέες θέσεις για την καταχώρηση περισσοτέρων στοιχείων του φορολογουμένου ή του οχήματος (αριθμός φορολογουμένου, ίπποι, θέσεις κλπ.), οι δε χώροι των διαδοχικών μεταβιβάσεων περιορίζονται σε δύο. δ)Στο αντίτυπο Β και μετά την ένδειξη για την Οικονομική Εφορία εντός παρενθέσεως αναγράφεται η λέξη (Μηχανογράφηση) και ο Οικον. Έφορος μετά την παραλαβή του αντιτύπου με στοιχείο Β θα συμπληρώσει τις θέσεις που φέρουν αστερίσκο στο περιθώριο και θα αποστείλει το αντίτυπο αυτό του Πιστοποιητικού στο Μηχανογραφικό Κέντρο του Υπουργείου Οικονομικών (Λένορμαν 218). Το υπόδειγμα του νέου εντύπου επισυνάπτεται στην παρούσα απόφαση. Κατά τα λοιπά ισχύουν τα όσα διαλαμβάνονται στην υπ’ αριθ. ΣΤ.26322/1-11-77 απόφασή μας. Η απόφαση αυτή να δημοσιευθεί στην Εφημερίδα της Κυβερνήσεως. Επίσης βλέπε νεώτερη τροποποίηση της παρ. 1 από την Τ 2207/419/Α0019/4-19 1996 (ΦΕΚ Β΄ 261) απόφαση Υπ. Οικονομικών και Μεταφορών και Επικοινωνιών κατωτ. αριθ. 257. (Αντί για τη σελ. 208,895) Σελ. 208,895(α) Τεύχος 1263-Σελ. 33 Γενικά περί κυκλοφορίας αυτοκινήτων 21.Ε.α.131 